ब्रेनरॉट

ब्रेनरॉट (या ब्रेन रॉट, जिसका शाब्दिक अर्थ 'मस्तिष्क-सड़न' है) इंटरनेट पर निम्नस्तरीय सामग्री या उसके कारण होने वाले कथित मानसिक/संज्ञानात्मक नकारात्मक प्रभावों को दर्शाता है। यह शब्द डिजिटल मीडिया के अत्यधिक उपयोग से जुड़े हानिकारक प्रभावों को भी संदर्भित करता है, विशेष रूप से शॉर्ट-फॉर्म मनोरंजन और डूमस्क्रॉलिंग (अंधाधुंध स्क्रॉलिंग) जो मानसिक स्वास्थ्य को प्रभावित कर सकते हैं। यह शब्द जनरेशन ज़ेड और अल्फ़ा की ऑनलाइन संस्कृति में उत्पन्न हुआ और अब मुख्यधारा में प्रचलित है।

 उत्पत्ति और उपयोग 
ऑक्सफोर्ड यूनिवर्सिटी प्रेस के अनुसार, इस शब्द का पहला प्रयोग हेनरी डेविड थोरो की १८५४ की पुस्तक 'वाल्डन' में मिलता है। थोरो ने बौद्धिक मानकों में गिरावट की आलोचना करते हुए इसे १८४० के यूरोपीय "आलू सड़न" से तुलना की।Rufo, Yasmin (2024). "Losing your mind looking at memes? The dictionary has a word for that". BBC. Archived from the original on 1 December 2024. Retrieved 2 December 2024.

२००७ में ट्विटर उपयोगकर्ताओं ने डेटिंग शो, वीडियो गेम्स और ऑनलाइन समय बिताने को "ब्रेन रॉट" कहा। २०१० के दशक में इसका प्रयोग बढ़ा और २०२० में डिस्कॉर्ड पर यह इंटरनेट मीम बन गया। २०२४ तक यह जनरेशन अल्फ़ा की डिजिटल आदतों के संदर्भ में अक्सर प्रयुक्त होता है, जहाँ आलोचक इस पीढ़ी को "ऑनलाइन संस्कृति में अत्यधिक डूबा हुआ" बताते हैं। यह अक्सर उन व्यक्तियों से जुड़ा है जिनकी शब्दावली पूर्णतः इंटरनेट संदर्भों से बनी है। २०२३-२०२४ में इस शब्द के प्रयोग में २३०% वृद्धि हुई। भाषाविद् ब्रेंट हेंडरसन ने इसे "यादगार और प्रासंगिक" बताते हुए इसकी टिकाऊपन की भविष्यवाणी की।

यह शब्द जनरेशन अल्फ़ा/ज़ेड के स्लैंग से जुड़ा है, जैसे:

 "स्किबिडी/Skibidi" (यूट्यूब शॉर्ट्स सीरीज़ 'स्किबिडी टॉयलेट' का संदर्भ)
 "रिज़/Rizz" (आकर्षण)
 "ग्याट/Gyatt" (नितंब)
 "फ़ैनम टैक्स/Fanum tax" (खाना चुराना)
 "सिग्मा/Sigma" (नेतृत्वकर्ता)
 "डेलुलु/Delulu" (भ्रमित)

 प्रभाव 
२०२४ में इसे 'ऑक्सफोर्ड वर्ड ऑफ द ईयर' चुना गया। ऑक्सफोर्ड ने इसकी परिभाषा दी: "किसी व्यक्ति की मानसिक/बौद्धिक स्थिति का कथित ह्रास, विशेष रूप से तुच्छ या अविवेकपूर्ण ऑनलाइन सामग्री के अति-उपभोग के परिणामस्वरूप"।

उसी वर्ष, ऑस्ट्रेलियाई सीनेटर फ़ातिमा पेमान ने संसद में जनरेशन अल्फ़ा के स्लैंग में भाषण देकर सुर्खियाँ बटोरीं। उन्होंने कहा: "हालांकि आप में से कुछ अभी वोट नहीं दे सकते, मुझे आशा है कि जब आप देंगे, तो यह एक अधिक 'गोटेड' (शानदार) ऑस्ट्रेलिया के लिए होगा। स्किबिडी!"। २१ वर्षीय स्टाफ़ द्वारा लिखित इस भाषण को ऑफ़लाइन दुनिया में "ब्रेन रॉट" का उदाहरण बताया गया।

२०२५ में, पोप फ्रांसिस ने 'विश्व संचार दिवस' पर लोगों से सामाजिक मीडिया कम करने और "पुत्रेफाज़िओन सेरेब्रले" (मस्तिष्क सड़न) से बचने का आग्रह किया।

 संदर्भ 

श्रेणी:इंटरनेट शब्दावली